
Евразия экономикалык бирлигинин Тышкы экономикалык ишмердүүлүгүнүн бирдиктүү товардык номенклатурасына ылайык пол жуугуч жана пол жуугуч-шыпыруучу машиналарды классификациялоо жөнүндө 


Евразия экономикалык бирлигинин Бажы кодексинин 
22-беренесинин 1-пунктунун биринчи абзацына ылайык, Евразия экономикалык комиссиясынын Коллегиясы чечти:
	1. Өндүрүштүк, кампа, кеңсе жана соода жайларын тазалоо үчүн багышталган, оператор коштоп башкарган, корпустан, вакуумдук аткаруучу механизмден, тазалоочу баштан, таза жана кир суу бактарынан, жөнгө салынуучу башкаруу туткасынан, швабра түйүнүнөн, аккумулятордук батареялардан турган пол жуугуч машина Тышкы экономикалык ишмердүүлүктүн товардык номенклатурасын чечмелөөнүн 1 жана 6-негизги эрежелерине, Евразия экономикалык бирлигинин Тышкы экономикалык ишмердүүлүгүнүн бирдиктүү товардык номенклатурасынын 84-тобуна карата 8-эскертмеге ылайык Евразия экономикалык бирлигинин тышкы экономикалык ишмердүүлүгүнүн бирдиктүү товардык номенклатурасынын 
8479 89 970 7-субпозициясынын алдында классификацияланат (пол жуугуч машиналардын сүрөттөрүнүн мисалдары тиркемеде келтирилген).
	2. Ичинен күйүүчү кыймылдаткычтан, башкаруу тутуму бар оператордун жумуш ордунан, вакуумдук насостон, таза жана кир суу резервуарларынан, таштанды челектен, орнотулган жабдуулары менен толук интеграцияланган, щеткалардан, швабралардан жана дөңгөлөктүү шассиден турган, кампаларды, кеңселерди, соода жайларын жана сырткы аймактарды жууп-шыпыруу үчүн багышталган, өзү жүргөн пол жуугуч-шыпыруучу машина Тышкы экономикалык ишмердүүлүктүн товардык номенклатурасын чечмелөөнүн 1 жана 6-негизги эрежелерине, Евразия экономикалык бирлигинин Тышкы экономикалык ишмердүүлүгүнүн бирдиктүү товардык номенклатурасынын 84-тобуна карата 8-эскертмеге ылайык Евразия экономикалык бирлигинин тышкы экономикалык ишмердүүлүгүнүн бирдиктүү товардык номенклатурасынын 8479 89 970 7-субпозициясынын алдында классификацияланат (пол жуугуч-шыпыруучу машиналардын сүрөттөрүнүн мисалдары тиркемеде келтирилген).
	3. Ушул Чечим расмий жарыяланган датадан тартып 
30 календардык күн өткөндөн кийин күчүнө кирет.

